Den Vest-Sjællandske Avis, 1822-10-19
Nyeste Post-Efterretninger. Congressen i Verona er nu nær ved at aabnes; Man kan betragte den som en Ret, der er nodsat af Monarker for at fælde Dom over Europas Skjebne. Den forholder sig taus og som en Tilskuer ved hvad der foregaaer, imedens de stridende Parthier, udføre deres Sager; de føres paa Frihedens gamle og nye Skueplads, paa den østligste og vestligste af Europas tre Halvøer; thi at Processen endnu ikke skulde være bragt til Ende paa den midterste Halvøe, eller at der skulle være Tegn til, at den snart skulde begynde der paa nye, ville vi ikke troe, uagtet selv det roialistiske Blad Qvotidienne melder fra Rom, at talrige Østerrigske Tropper begive sig til Neapel, og at flere Troppecorps blive staaende nær ved den Romerske Grændse. Men bør man endog ikke tage nogen Hensyn til denne Efterretning saa maae man være destommere opmærksom paa hvorledes de stridende Parthier i dette afgiørende Øieblik fortsætte deres Camp. Saameget er da i det mindste fuldkommen vist da det nu bekræftes fra alle Sider, at Grækerne have igien faaet Overhaand og drevet Tyrkerne fra sig. Det stadfæstes allerbedst ved den ØsterrigskeJagttagers fuldkomne Taushed, efterat den først har meddeelt saamange upaalidelige Efterretninger. Porten søger vel at skiule hvad der er passeret i Grækenland; men private Efterretninge derfra melde, at 20000 Tyrker ere blevne tilintetgjorte i Morea, deels ved at være faldne i Baghold og deels i partielle Fægtninger. Man udgiver denne Efterretning for aldeles sikker. – J Triest har man næsten hver Dag Efterretninger fra Grækenland selv, da Skibe ankomme uafladelig dertil med Syd frugter fra disse Egne; De berette eenstemmigen, at Tyrkerne ere blevne aldeles overvældede og at Grækenland er igien frit. 4000 Tyrker havde kastet sig ind i Corinth, hvor de vilde søge at holde sig saalænge som mueligt; men man var af den faste Troe, at de nødvendigen maatte snart lide Mangel paa Levnetsmidler, og at de derfore vilde blive nødte til at overgive sig; og man har nu i Triest faaet Efterretninger fra Corfu, af 20de September, som melde: at dette virkelig er skeet. Athen har bestandig været i Grækernes Magt og den Græske Regiering vil nu forlægge sit Sæde dertil. Den gamle Regiering er bleven afsat af Cheferne for den Græske Armee, fordi den altfor overilet havde taget Flugten. De fornemste Medlemmer af den nye Regiering ere Fyrst Maurocordatos og Demetrius, Apsilanti. J Hovedslaget skulle to Paschaer være tagne til Fange og i alt 1200 Heste gjorte til Bytte. – Man har nu ogsaa faaet Efterretninger fra Messolongi, om det vestlige Livadien, som ere bragte over Ragusaa, ifølge hvilke Tyrkerne have giort til Lands og til Vands et meget alvorligt Angreb paa denne Stad, som er høist vigtig for dem at faae i Besiddelse, da Grækernes store Militair Depot gjemmes deri, og betydelig Forraad af Vaaben og andre Krigsfornødenheder ere der opdyngede; men Ankomsten af en Afdeling af den Græske Flaade nødte Tyrkerne til at trække sig tilbage til Patras, hvorfra Angrebet var skeet og Fyrste Maurocordatos, som var forbleven i Livadien og havde taget sit Hovedqvarteer i Vrachori, gjorde saa heldige Dispositioner, at Tyrkerne bleve drevne tilbage paa alle Punkter og lede et betydeligt Tab. Jmidlertid frygter man dog for dette saa vigtige Messolongi, da Staden er endnu kun svagt befæstet. Ogsaa have Tyrkernes Angreb havt to slemme Følger; den eene, at de Tyrkiske Garnisoner i Fæstningerne Arta, Prevesa og Parga ere blevne betydelig forstærkede, og den anden, at Maurocordatos har lagt sig ud med den tappre General Normann, som nu har forladt Grækenland; men en vigtig Følge have Grækernes nye Seiervindinger havt, nemlig at Sulioterne have paa nye fattet Mod, afbrudt Underhandlingerne med Omer Pascha og drevet ham tilbage med et Tab af 3000 Mand. – Grækerne fortsætte nu Kampen i Thessalien og selv ind i Macedonien og skulle der have slaget et Tyrkisk Korps paa 4 til 5000 Mand ved Catharina. Chorschid har forladt Larissa den 4de September og ladet 2000 Mand blive der tilbage og begivet sig til Temoro for at trække 3000 Albanesere til sig, som ere de eneste Tropper han for Øieblikket kan opbringe; men det skulle have betinget sig ikke at marschere til Mores, hvor Tyrkerne desuden skulle have tabt Lysten at begive sig hen. - Det befræftes at Capudan Pasch er død af Pesten, og at den Tyrkiske Flaade ligger i Bugten ved L panto hvor den blokeres af den Græske. – Man har faaet Efterretninger i Ancona fra Candia som naae til den 1ste Septbr., de melde: at den Tyrkiske Gouverneur Hassan Pascha, en Søn af Vicekongen i Ægypten havde saasnart han erfarede Tyrkernes Jndmarsch i Morea, afsendt Primas og tre Tyrkiske Commissarier til den Græske Leir for at bevæge Grækerne til at underkaste sig og modtage Amnestien. Han beraabte sig derved paa sin viise Faders Exempel, som altid har beskyttet Grækerne, men de forede: at de vel paaskiønnede med Taknemmelighed hans Faders Forhold men at de ikke kunde indlade sig paa dette Forslag uden deres Brødres Samtykke paa Morea; tillige besluttede de, at afsende 1500 Mand Hielpetropper til Morea, som strax bleve indskibede, forresten ere Tyrkerne paa Øen Candia næsten overalt indsluttede i Fæstningerne.